Прилог 1: Опис ЈЛС Пројекта

**„Булевар краља Александра I – Реконструкција пешачке зоне са партерним уређењем на КП бр. 2804/1, 2807/1, 2812, 590, 1694 и 1695 КО Топола Варош, целине 1.1а, 1.2 и 1.3“**

|  |
| --- |
| Подаци о пројекту |
| Назив пројектно техничке документације | Булевар краља Александра I – Реконструкција пешачке зоне са партерним уређењем на КП бр. 2804/1, 2807/1, 2812, 590, 1694 и 1695 КО Топола Варош |
| Инвеститор | Општина Топола, Булевар Краља Александра I број 9, Топола |
| Пројектант | Текинг доо, НишБулевар Немањића 87, Ниш – Медијана |
| Техничка контрола | Нема |
| Локацијски услови  | ROP-TOP-10342-LOC-1/2022 од 12.05.2022. |
| Одобрење за извођење радова | ROP-TOP-10342-ISAWA-3/2024,351-443/2024-02 од 08.08.2024.год. |
| Инвестициона вредност (ИДП) | Укупно: 206.888.285,40 динара без ПДВВредност целина које се изводе: 122.820.129.94 динара без ПДВ |
| Садржај Идејног пројекта (ИДП) |

|  |  |  |
| --- | --- | --- |
| 0 | ГЛАВНА СВЕСКА | 039/24-ИДП/0 |
| 4.1 | ПРОЈЕКАТ ЕЛЕКТРОЕНЕРГЕТСКИХ ИНСТАЛАЦИЈА | 039/24-ИДП/4.1 |
| 9.1 | ПРОЈЕКАТ СПОЉНОГ УРЕЂЕЊА | 039/24-ИДП/9.1 |
| 9.2 | ПРОЈЕКАТ СПОЉНОГ УРЕЂЕЊА - ОЗЕЛЕЊАВАЊЕ | 039/24-ИДП/9.2 |

 |
| Садржај Пројекта за извођење (ПЗИ) | Допуна ПЗИ у изради |
| Општи подаци о објекту и локацији |
| Тип објекта | Линијски објекат – саобраћајна инфраструктура (саобраћајница) |
| Врста радова | Реконструкција |
| Категорија објекта | 211201 Г |
| Место | К.О. Топола Варош, Општина Топола, Шумадијски округ |
| Број катастарских парцела и катастарских општина | КП 2804/1, 2807/1, 2812, 590, 1694 и 1695 КО Топола Варош |
| Димензије објекта |

|  |  |
| --- | --- |
| Укупна површина | 8.476,00м2 |
| Површина Целине 1 | 7,364.00м2 |
| Површина зеленила | 892.23м2 |
| Број паркинг места | 89 |
| Подцелина 1.1 | 2,275.63м2 |
| Површина зеленила | 376.44м2 |
| Број паркинг места | 33 |
| **Подцелина 1.1а** | **2,606.37м2** |
| **Површина зеленила** | **415.50м2** |
| **Број паркинг места** | **33** |
| **Подцелина 1.2** | **893.00м2** |
| **Површина зеленила** | **0** |
| **Број паркинг места** | **16** |
| **Подцелина 1.3** | **1,589.00м2** |
| **Површина зеленила** | **89.90м2** |
| **Број паркинг места** | **7** |
| **Површина Целине 2** | 1,112.00м2 |
| Површина зеленила | 508.14м2 |
| Број паркинг места | 19 |

 |
| Пројектоване мере повећања безбедности саобраћаја | * Тактилна поља безбедности постављена су испред свих опасних зона, укључујући и пешачке прелазе, као и на местима промене правца. Дуж главних комуникационих праваца постављају се тактилне стазе водиље.
* У делу приступа пешачким прелазима су планирани оборени ивичњаци, како би се омогућио приступ особама са инвалидитетом. Оборени ивичњаци су планирани и у зонама колских прилаза и код паркинг места.
* У зони школе предвиђена је заштитна ограда за пешаке.
 |

Утицај на животну средину и друштвено окружење

* Са аспекта утицаја пројекта на животну средину и друштвено окружење на основу еколошког и друштвеног скрининга утврђено је да је пројекат има умерен ризик и да је **подобан** за финансирање из средстава LIID пројекта.
* Израђен је План укључивања заинтересованих страна (СЕП) и учињен је доступним заинтересованој јавности заједно са Жалбеним механизмом и осталим информацијама од значаја за овај аспект пројекта <https://topola.rs/liid-projekat/>
* Утврђена је потреба израде Контролне листе Плана управљања утицајима пројекта на еколошко и друштвено окружење (ЕСМП Контролна листа) https://topola.rs/liid-projekat/
* Израђена је Контролна листа Плана управљања утицајима пројекта на еколошко и друштвено окружење (ЕСМП Контролна листа) за комплетан пројекат дефинисан уговором о гранту ради утврђивања потенцијалних штетних утицаја пројекта на животну средину и друштвено окружење, који се могу превазићи применом предложених мера за ублажавање штетних утицаја. ЕСМП Контролна листа мора бити одобрена од Светске банке пре покретања јавне набавке за радове. Када буде одобрена, ЕСМП Контролна листа ће такође бити доступна заинтересованој јавности https://topola.rs/liid-projekat/

Контролна листа омогућава усаглашеност пројекта с релевантним домаћим законодавством и захтевима Светске банке повезаним с процедурама процене утицаја на животну средину, физичка културна добра, здравље и безбедност, а у складу са Оквирним документом за управљање животном средином и социјалним окружењем, који је завршен и изнет на јавне консултације у Београду дана 25. новембра 2021. године, у складу са захтевима Светске банке за животну и друштвену средину 10 (ЕСС10) – Укључивање заинтересованих страна и обелодањивање информација.

Усаглашеност са циљевима LIID Пројекта

Развојни индикатор пројекта (PDO) 2.1: **6**

[Приступ економским могућностима и јавним сервисима – комерцијални и јавни сервиси повезани унапређеном, безбедном и отпорном транспортном мрежом]

* Основна школа „Карађорђе“;
* Пошта 34310 Топола;
* Зграда Општинске управе Топола;
* Полицијска станица Топола;
* Прекршајни суд Топола;
* Јавно предузеће - Дирекција за изградњу општине Топола.

Подобност пројекта и усаглашеност са захтевима LIID Пројекта

|  |  |  |
| --- | --- | --- |
| Сектор | M | Немоторизовани транспорт |
| Под-сектор | М.3 | Проширење тротоара и бициклистичких стаза |

|  |  |  |
| --- | --- | --- |
| Критеријум | Максимум | Број бодова |
| Саобраћајни критеријуми | 50 | 25 |
| Социјални критеријуми | 21 | 21 |
| Еколошки критеријуми, урбана мобилност и отпорност на климатске промене | 12 | 4 |
| **УКУПНО** | 83**(> 50%)** | **50****(60.24%)** |

Закључак: **Пројекат је подобан за финансирање и усаглашен са захтевима**

**Сажет опис ЈЛС пројекта**

Булевара Краља Александра I у Тополи је део градске путне мреже, уклопљен у градски систем саобраћаја по питању брзине, капацитета, поузданости и комфора. Пролази кроз већ формиране урбане структуре. Захват пројекта је у централној зони Тополе и обухвата целе или делове катастарских парцела к.п.бр. 2804/1, 2807/1, 2812, 590, 1694 и 1695 К.О. Топола Варош.

У склопу захвата пројекта могу се издвојити две целине:

1. Булевар Краља Александра I (део к.п.бр. 2804/1 и к.п.бр. 2807/1 и 2812) и

2. део парцеле ОШ Карађорђе (к.п.бр. 590).

У склопу целине 1 дефинисан је захват од раскрснице са улицама Радоја Домановића и Ђурђевданске, преко раскрснице са улицама Принца Томислава Карађорђевића и Књегиње Зорке, раскрснице са Булеваром Вожда Карађорђа па дуж улице Мије Тодоровића закључно са Основном школом Карађорђе. У склопу ове целине 1 могу се дефинисати следеће подцелине:

* 1.1 прва половина од раскрснице са улицама Радоја Домовића и Ђурђевданске, до раскрснице са улицама Принца Томислава Карађорђевића и Књегиње Зорке,
* 1.1а друга половина од раскрснице са улицама Радоја Домовића и Ђурђевданске, до раскрснице са улицама Принца Томислава Карађорђевића и Књегиње Зорке
* 1.2 од раскрснице са улицама Принца Томислава Карађорђевића и Књегиње Зорке до раскрснице са Булеваром Вожда Карађорђа и
* 1.3. од раскрснице са Булеваром Вожда Карађорђа дуж улице Мије Тодоровића закључно са Основном школом Карађорђе.

Предмет овог уговора о гранту су целине 1.1а, 1.2 и 1.3.

Целина 1

*Функционално и регулационо решење*

Предметни простор је на наведеном потезу ограничен изграђеном физичком структуром – објектима, као и постојећим границама коловоза. Постојећа регулација коловоза се задржава. Сам коловоз није предмет пројекта. Код колских прилаза, као и код паркинг места која су предвиђена у склопу захвата интервенције предвиђени су оборени ивичњаци. Ивичњаци су оборени и у делу приступа пешачким прелазима, како би се омогућио приступ особама са инвалидитетом. У овом делу се постављају и тактилне плоче, у складу са важећим прописима. У осталим деловима постављају се високи ивичњаци.

У склопу подцелине 1.1 и 1.1а, са јужне стране булевара предвиђен је низ паркинг места за управно паркирање, који је обрађен растер бетонским плочама. Између паркинг места и пешачке комуникације која је предвиђена уз објекте формиране су зелене површине са просторима за одмор и монтажним објектима и баштама угоститељских објеката. У склопу пешачке комуникације предвиђено је поплочавање бетонским плочама и гранитним коцкама у делу пешачке стазе. Уз стазу од гранитних коцки, која симболише кретање кроз време и историју Тополе, на појединим местима предвиђене су инфо табле које означавају значајне догађаје. У западном делу ове подцелине, на споју са подцелином 1.2, формира се нова фонтана, чесма и простор за одмор и социјализацију.

Са северне стране формиран је низ паркинг места са паралелним паркирањем. И овај низ је обрађен растер бетонским плочама. Остатак је поплочан бетонским плочама са појединим деловима партерног зеленила. Постојеће саднице високог зеленила у овој подцелини се у потпуности задржавају, осим једног стабла у западном делу које се уклања.

Подцелина 1.2 представља пешачку целину без простора за партерно зеленило, са паралелним паркирањем у склопу регулације коловоза. И у склопу ове целине предвиђено је неколико монтажних објеката, у складу са важећим програмом општине. У склопу пешачке комуникације предвиђено је поплочавање бетонским плочама и гранитним коцкама.

Када је у питању подцелина 1.3, она са јужне стране има само пешачку комуникацију – тротоар, док је са северне стране, између раскрснице са булеваром Вожда Карађорђа и Основне школе Карађорђе, предвиђена зона са паркинг местима са парелелним паркирањем, зеленилом и пешачка зона. У зони школе предвиђена је заштитна ограда за пешаке. У зони раскрснице са Булеваром Вожда Карађорђа задржава се постојећа зелена површина са спомеником. У склопу пешачке комуникације са северне стране предвиђено је поплочавање бетонским плочама и гранитним коцкама у делу пешачке стазе, док је у јужном делу предвиђено само поплочавање бетонским коцкама.

Кроз комплетну целину а провучена је меморијална пешачка стаза од гранитних коцки, која води корисника кроз историју Тополе. Уз ову стазу, на појединим одговарајућим локацијама, постављене су инфо табле и клупе, и на тај начин су формирана места за одмор, социјализацију и едукацију.

Комплетно решење пројектовано је у складу са Правилником о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама („Сл. Гласник РС“, бр. 22/2015). Сви тротоари и пешачке стазе прилагођени су одредбама овог правилника. Тактилна поља безбедности постављена су испред свих опасних зона, укључујући и пешачке прелазе, као и на местима промене правца. Дуж главних комуникационих праваца постављају се тактилне стазе водиље.

Функционално решење је усклађено са Пројектом саобраћаја и саобраћајне сигнализације јавних и осталих паркиралишта у насељеном месту Топола (варош), бр. ГС-1282м од септембра 2021. године, израђеним од стране ГМП Грамонт-НС д.о.о. Са северне стране булевара, у склопу подцелине 1.1, задржан је одређени број паркинг места која нису дата у склопу наведеног пројекта, а која су постављена под углом од 60 степени у односу на коловоз. У наведеном пројекту саобраћаја и саобраћајне сигнализације са јужне стране булевара дат је одређени број паркинг места за управно паркирање. Овакво решење је задржано, у складу са нсведеним пројектом и захтевима инвеститора.

По захтеву инвеститора, решење је усклађено и са Програмом постављања мањих монтажних објеката и башти угоститељских објеката на територији општине Топола из јула 2021. године, који је израђен од стране Архитектонско пројектног бироа „Биро 33“, Младеновац.

*Нивелационо решење*

Нивелационо решење условљено је нивелетама изграђених саобраћајница, као и котама улаза у објекте. Нивелационо решење је урађено тако да се све воде усмере ка каналима за одводњавање и зеленилу. Попречни падови се крећу од мин 0,5-2%.

*Материјализација*

Конструкција на паркинг местима је састављена из следећих слојева:

- тампонски слој д=30 цм

- песак 4-8мм д=5 цм

- растер плоче д=10 цм

Укупна дебљина конструкције д=45цм

Конструкција на пешачким површинама је састављена из следећих слојева:

- тампон од шљунковито песковитог материјала у дебљини д=20цм

- дробљени камени агрегат од 0-31,5mm у дебљини д=10цм

- песак 4-8мм д=5цм

- бетонске плоче д=8цм

Укупна дебљина конструкције д=36цм

За оивичење саобраћајница и паркиралишних површина предвиђено је оивичење бетонским ивичњаком 24/18/80цм, а оивичење пешачких стаза бетонским ивичњаком 12/18/80цм постављеним на бетонској подлози МБ20. Ивичњаци су оборени према зеленилу. У делу паркинг места предвиђени су оборени ивичњаци. Пешачке стазе поплочане су бетонским плочама типа Линеа Арт или сличним. У склопу пешачких комуникације предвиђена је и стаза од гранитних коцки 10x10x10цм, која симболише кретање кроз време и историју Тополе. Простор за паркирање обрађен је растер плочама д=10цм, осим простора за паркирање особа са инвалидитетом, где су предвиђене бетонске плоче. Мобилијар је предвиђен као комбинација кортен челика и дрвета, заштићеног одговарајућим премазом за спољашње атмосферске услове.

Целина 2

*Функционално и регулационо решење*

Предметни простор у постојећем стању је у функцији неуређеног паркинг простора. Планираном интервенцијом простор се уређује. Формира се паркинг места, од чега два за особе са посебним потребама, као и зелене површине, стаза према спорској сали, са степеништем које савлађује денивелацију између простора паркинга и сале. Главни колски прилаз предвиђен је са југозападне стране, са улице Мије Тодоровића. За приступ објекту школе са новоформираног паркинга пројектована је нова рампа за приступ особа са инвалидитетом.

*Нивелационо решење*

Нивелационо решење условљено је нивелетама изграђених саобраћајница – приступа из улице Мије Тодоровића, као и постојеих улаза у школу и кота терена. Нивелационо решење је урађено тако да се све воде усмере ка каналима за одводњавање и зеленилу. Попречни падови се крећу од мин 0,5-2%.

*Материјализација*

Конструкција на паркинг простору је састављена из следећих слојева:

- тампон од шљунковито песковитог материјала у дебљини д=20цм

- дробљени камени агрегат од 0-31,5mm у дебљини д=10цм

- песак 4-8мм д=5цм

- бетонске плоче д=10цм

Укупна дебљина конструкције д=45цм

Предвиђено је оивичење бетонским ивичњаком 24/18/80цм постављеним на бетонској подлози МБ20. Паркинг простор је поплочан бетонским плочама типа klasik, дупло Т, димензија 20x16.5цм, дебљине 10цм или сличним.

Озелењавање (целине 1 и 2)

Решењем озелењавања је естетски заокружена целина и оплемењен простор. Поред естетике и технике пејзажног уређења, испоштоване су и законитости природне заједнице. Предвиђене биљне заједнице изграђене су од високих и средње високих садница лишћарских и четинарских врста и украсног шибља планираних садница, што је изузетно важно због уклапања у постојећи амбијент. Такође, ове групе биљака обављају естетско-санитарну функцију, неопходну за овакву намену. Приликом обликовања групе зеленила, водило се рачуна да зеленило доприноси стварању повољних микро климатских услова средине. Зелени засади предвиђени су од декоративних врста. На површинама за зеленило, композиционим решењем и избором биљних врста заокружена је целина, обликовно решење озелењавања и естетски је оплемењен простор. Постојеће саднице високог зеленила се задржавају.